b'\n_START_ARTICLE_\nBulkang Mayon\n_START_SECTION_\nLokasyon\n_START_PARAGRAPH_\nPangunahing palatandaan sa lalawigan ng Albay ang Bulkang Mayon na may taas na 2,462 metres (8,077\xc2\xa0ft) mula sa baybayin ng Golpo ng Albay. Ang bulkan ay heograpikal na hinahati ng walong lungsod at mga bayan na kinabibilangan ng Lungsod ng Legazpi, Daraga, Camalig, Guinobatan, Lungsod ng Ligao, Lungsod ng Tabaco, Malilipot, at Santo Domingo.\n_START_SECTION_\nPagbuga ng abo Mayo 2013\n_START_PARAGRAPH_\nNagbuga ang Bulkang Mayon ng abo dakong 8:00\xc2\xa0ng umaga noong 7 Mayo 2013 na nagdulot ng pagkamatay at pagkasugat ng ilang mga dayuhang turista.\n_START_SECTION_\nPagmamanman sa Mayon\n_START_PARAGRAPH_\nPinakaaktibong bulkan sa Pilipinas ang Bulkang Mayon, at ang mga aktibidad nito ay palagiang minamanmanan ng PHIVOLCS mula sa kanilang panlalawigang tanggapan sa Lignon Hill, tinatayang nasa 10 kilometres (6.2\xc2\xa0mi) timog silangan mula sa bulkan.'